nyuuzyou/wikis huggingface dataset:
ma Sakewalana

li ma lili lon ma Mewika. ma tomo Kolunpija li ma tomo lawa. mute jan la ma tomo Saleson li ma tomo suli nanpa wan.
ma ni li lon poka pi ma Nokewalana li lon poka pi ma Sosa. ma ni li lon telo suli li jo e kasi mute. nimi ona li tan jan lawa Sala nanpa wan pi ma Inli.
utala kipisi pi ma Mewika la ma lili li weka la ma Sakewalana li weka lon tenpo nanpa wan.
kulupu:ma pi ma Mewika
kulupu:lipu ni li tan lipu Panton la o lukin
ma Salaki

li ma pi kulupu nanpa wan lon ma Mewika li lon ma Okajoma. lawa pi ma Mewika la ona en kulupu Salaki Tesataniki en kulupu Salaki Ketuwa li kulupu lawa pi kulupu Salaki. ma tomo Taleka li ma tomo lawa pi ma Salaki.
kulupu:kulupu nanpa wan lon ma Mewika
kulupu:ma Mewika
kulupu:ma Okajoma
kulupu:kulupu Salaki
ma Sameka

ma Sameka li ma lili lon telo Kalipi lon ma Amelika. tenpo pini la ma Juke li lawa e ona. mama mama mute pi jan mute pi ma Sameka li kama tan ma Apika. 
jan pi ma Sameka li pali e nasin mute pi kalama musi. 
kulupu:ma Sameka
kulupu:telo suli Kalipi
ma Samowa

ma Samowa (anu ma lawa Samowa) li ma lon ma Osejanija. ona li jo e pini suno pi kulupu ma lon telo Samowa. ona li lon poka e ma Samowa pi ma Mewika. tenpo pini la ona li nimi e "ma Samowa pi pini suno".
kulupu:ma Osejanija
kulupu:kulupu ma lon telo
ma Sanpija

ma Sanpija li ma Apika. ona li lon poka pi telo suli ala. nimi Sanpija li kama tan nasin telo Sanpesi. nasin telo Sanpesi li tawa lon insa pi ma Sanpija.
ma Konko pi ma tomo Kinsasa en ma Ankola en ma Namipija en ma Posuwana en ma Sinpapuwe en ma Mosanpi en ma Malawi en ma Tansanija li lon poka ona.
kulupu:ma Apika
ma Santome en ma Pinsipe

anu ma Santomejepinsipe li ma lawa li kulupu ma lon telo lon poka pi ma Apika. ma Santome en ma Pinsipe li lon insa ona. ma tomo Santome li ma tomo lawa ona. 
sike suno nanpa 1471 la jan pi alasa ma tan ma Potuke li alasa e ma Santome en ma Pinsipe. ma li kama ma esun pi esun jan pi ma Apika. sike suno nanpa 1975 la ma Santome en ma Pinsipe li kama ma lawa.
kulupu:ma Apika
kulupu:ma
ma Sasinja

anu li ma lon telo. ona li lon telo Mesitelane. ma lon telo Mesitelane la, ona li suli nanpa tu. ma Sisilija li suli nanpa wan. ma tomo Kalijali li ma tomo lawa.
==toki==
jan Satenja ale li toki e toki Italija, taso jan ni mute li toki e toki Sasinja kin, en jan ni lili li toki e toki Kosika, e toki Katala, e toki Likulija kin
kulupu:ma Sasinja
kulupu:ma lon telo
kulupu:ma Italija
kulupu:telo suli Mesitelane
kulupu:ma lili pi ma Italija
ma Satakota

li ma lili pi ma Mewika. nimi ona li tan kulupu Takota. tenpo mute la jan mute pi kulupu Takota li lon ma. ma Satakota en ma Notakota li ma suli Takota lon tenpo pini li kama ma tu. ma tomo lawa ona li ma Piwa. ma tomo Supa li ma tomo pi suli nanpa wan.
ma Satanu

li lon ma Sapi pi ma Inli. ma ni la alasa mute pi ijo pi tenpo pini li kama lon. sona suli la len lawa pi ma Satanu li nanpa wan.
jan li open alasa e ijo lon tenpo poka pi open pi utala ma suli pi nanpa tu.
== ijo alasa pi kulupu Ankosakon ==
=== sona ===
ijo ni mute li lon anpa ma tan ni: nasin pi kulupu Ankosakon la jan li suli li lawa li kama moli la jan ante li lon anpa ma e ona e tomo tawa telo ona e ijo pi suli tawa ona.
=== len lawa ===
tenpo pi lon ma Inli pi kulupu Ankosakon la ona li pali e len lawa mute. taso la mute li kama pakala. len lawa pi ma Satanu a li pakala pi mute ala. tan ni la, ijo ni li suli tawa jan pi sona pi tenpo pini.
=== tomo tawa telo ===
kasi en kiwen la jan li pali e tomo tawa telo ni. taso la kasi li pakala tan tenpo.
=== ijo ante ===
thumb|ni li ijo mani pi kulupu Ankosakon lon ma Satanu. 
ijo mani mute li tan lon anpa ma Satanu. ilo utala luka kin li lon.
kulupu:tenpo pini
kulupu:ma Inli
ma Sato Sutan

li ma lon ma Apika. ma Sutan en ma Santapiken en ma Konko pi ma tomo Kinsasa en ma Jukanta en ma Kenja en ma Itejopija li lon poka ona. tenpo sike 2011 la lawa ona li kama weka tan lawa pi ma Sutan li kama lawa ante. telo linja Nile walo li tawa lon ona.
kulupu:ma Apika
ma Satoselija

anu ma Satoseja anu ma Sato Oselija li ma lili lon ma Oselija. ona li lon poka pi ma Witowija li lon poka pi ma Niju Sato Weli li lon poka pi ma Kinlan li lon poka pi ma Ensi li lon poka pi ma Wesa Oselija. ma tomo lawa ona li ma tomo Atele. jan mute pi ma Satoselija li lon ma tomo lawa.
mute la, ma Satoselija li seli li telo ala. taso la ona li jo e telo lili tan sewi.
ma Sawina

li ma lili pi ma Masu. suli la, ma Masu li lon ma Apika. ma Masu la, ma Sawina taso li lon ma Asija. linja telo Suwesi li tu e ma Masu. ma Isale en ma Palasin en telo suli Mesitelane en linja telo Suwesi en telo suli loje li lon poka. 
kulupu:ma Masu
kulupu:ma palisa lon poka telo
ma Seki

ma Seki li ma pi ma Elopa. toki ona li toki Seki. toki Seki la nimi ona li Česká republika. ma Seki li jo kin e ma pi tenpo pini: ma Pojema, ma Molawa en ma Silesa. ma poka pi ma ni li ma Lowenki en ma Posuka en ma Tosi en ma Osalasi.
== tenpo pini pi ma Seki ==
tenpo pini la, ma Seki li lon ma Seki-Lowenki. tenpo sike 1993 la ma Seki-Lowenki li kama tu. ma Seki en ma Lowenki li kama tan ma Seki-Lowenki. jan lawa nanpa wan pi ma Seki li jan Václav Havel. tenpo sin la, jan lawa li jan Miloš Zeman.
tenpo sike 2012 la jan mute li moli tan ni: ona li moku e telo nasa ike. kulupu lawa pi ma Seki li toki e ni: jan ale li ken ala kama jo e telo nasa. jan mute ala li moli tan telo nasa ike. kulupu lawa li toki e ni: jan ale li ken kama jo e telo nasa.
=== jan lawa mute pi ma Seki ===
* jan Václav Havel (1993-2003)
* jan Václav Klaus (2003-2013)
* jan Miloš Zeman (2013-2023)
* jan Petr Pavel (2023-)
== ma tomo suli li lon ma Seki ==
* ma tomo Paja - ma tomo lawa
* ma tomo Pono
* ma tomo Ostrava
* ma tomo Plzeň
== lipu ante ==
* lipu pi ma Seki - ona li jo e toki mute
Seki
*
kulupu:lipu ni li tan lipu Panton la o lukin
ma Sekolowenko

li ma pi tenpo pini lon ma Elopa. tenpo sike 1993 la, ona li tu li kama ma tu ni: ma Seki en ma Lowenki.
== tenpo pini pi ma Seki-Lowenki ==
tenpo sike 1918 la ma Seki-Lowenki li kama lon. jan lawa nanpa wan li jan Masali.
tenpo pi utala suli suli pi nanpa tu la ma Seki-Lowenki li tu e ma Lowenki e ma lili Pojema-Molawa. ma lili Pojema-Molawa li lon ma Tosi. kulupu mute pi jan utala pi ma ante li utala e ma Tosi. ma Seki-Lowenki li kama sin.
tenpo sike 1993 la ona li tu e ma Seki e ma Lowenki.
=== jan lawa mute pi ma Seki-Lowenki ===
* jan Masali
* jan Edvard Beneš
* jan Emil Hácha (jan lawa pi ma lili Pojema-Molawa)
* jan Edvard Beneš
* jan Klement Gottwald
* jan Antonín Zápotocký
* jan Antonín Novotný
* jan Ludvík Svoboda
* jan Gustáv Husák
* jan Václav Havel
== ma tomo suli li lon ma Seki-Lowenki ==
* ma tomo Paja
* ma tomo Pasilawa
* ma tomo Pono
* ma tomo Ostrava
* ma tomo Kosise
kulupu:ma pi tenpo pini
kulupu:ma
kulupu:ma Elopa
kulupu:lipu ni li tan lipu Panton la o lukin
ma Sensa

(anu ma Wensa) li ma lon ma suli Elopa. tenpo pi sike suno 2022 la jan 10,521,556 li lon ma Sensa. ma Sensa li lon sewi pi ma Elopa lete lon kulupu ma Elopa. ma Nosiki en ma Sumi li lon poka ona. ma Tansi li lon poka la taso telo suli li insa pi ma tu ni.
== tenpo pini ==
tenpo suno sike 970 la, jan Eliku Sekese li jan lawa pi ma Sensa. ona li mama pi jan lawa Ulo Sekonun. tenpo suno sike 1397 la, ma Sensa en ma ante mute pi ma Elopa lete li wan Kalma. taso tenpo suno sike 1523 la, jan Kusta Wasa pali lawa ala e ma Sensa. pakala pi jan Napolejon li pakala nanpa pini pi ma Sensa.
==nasin lawa==
jan lawa suli Kale Kusa nanpa 16 li lawa e ma Sensa, taso jan ni li jo e wawa ala. kulupu lawa li lawa kin e ma ni. kulupu ni li jo e wawa. jan lawa pi kulupu ni li jan lawa pi ma Sensa kin. https://www.kungahuset.se/kungl.-huset/h.m.-konungen
=== kulupu lili lon tomo suli pi pali lawa===
kulupu lili mute li lon kulupu lawa suli pi ma Sensa. kulupu lili mute ni li lon anpa (lon toki Sensa en lon toki pona).
*Centerpartiet (C) (kulupu insa)
*Kristdemokraterna (KD) (kulupu pi nasin sewi)
*Liberalerna (L) (kulupu pi nasin lawa lili)
*Miljöpartiet (MP) (kulupu ma)
* Moderaterna (M) (kulupu pi ante lili)
*Socialdemokraterna (S) (kulupu kulupu, anu kulupu pi jan pali)
*Sverigedemokraterna (SD) (kulupu pi ma Sensa)
*Vänsterpartiet (V) (kulupu pi nasin lawa loje)
=== kulupu lawa ===
tenpo sike 2022 la jan Sensa ale li anu sin e kulupu lawa. tenpo pini la kulupu pi jan pali (S) li lawa. taso tenpo ni la kulupu pi ante lili (M), en kulupu pi nasin lawa lili (L) en kulupu pi nasin sewi (KD) li kulupu lawa. ona li jo e lipu pi lawa wile lon poka pi kulupu pi ma Sensa (SD). tan ni la kulupu SD li pona e kulupu lawa. jan lawa nanpa wan li jan Upu Kiteson pi kulupu (M).
==esun==
ma Sensa li kepeken mani Kona.
==toki lili lawa==
kulupu toki Sami en toki Sumi en toki Menkijeli en toki Lomani en toki Itesi li pi ma Sensa. tan li ni: tenpo mute la jan mute pi toki ni li lon ma Sensa. ma Sensa li wile awen e toki ni.https://www.isof.se/lar-dig-mer/kunskapsbanker/lar-dig-mer-om-nationella-minoritetssprak/om-nationella-minoritetssprak
==tan sona==
*
kulupu:lipu ni li lon lipu Panton kin la o lukin
Sensa
ma Sentowamelika

tenpo pini la ma Sentowamelika li ma lawa lon ma Amelika insa. ma Kosalika en ma Katemala en ma Esawato en ma Ontula en ma Nikalawa en li kipisi ma ona. tenpo sike nanpa 1823 la ma Sentowamelika li open. tenpo sike nanpa 1841 la ma Sentowamelika li pini li kipisi.
ma Sepoka

ma Sepoka (toki Italija:Principato di Seborga) li ma wan lon ma pi suno weka pi ma Italija.https://www.cnn.com/travel/article/italy-village-seborga-country/index.htmlona li poka ma Kanse.tenpo sike 1963 la,jan Sosi Kapo(toki Italija: George Carbone) li alasa e tenpo pini pi ma tomo,ona li sona e ni:ma tomo ni li tan tenpo sike 954. tenpo sike 1079 tawa tenpo sike 1729 la,ona li ma wan.jan li wile e ni:ona li ma wan.
== tan sona ==
ma Sesesele

tenpo pini la, anu ma Saweki li kulupu ma lon ma Elasija. ona li lon la, ona li suli nanpa wan lon ma ale. ma Saweki la, ma Losi li suli nanpa wan. nasin lawa pi ma Saweki li nasin pi esun ala li nasin lawa jan Maku jan Lenin. ilo pali en ilo pan li sitelen suli pi ma ni.
tenpo sike 1917 la, kulupu Pasiwi li weka e kulupu lawa pi ma Losi. utala insa pi ma Losi la, kulupu Pasiwi li utala e kulupu walo. tenpo sike 1922 la ma tu tu li kama wan li kama ma Saweki.
ma Sesesele la lon li ike. jan mute li moli tan lawa pi ma Sesesele. tan li mute. jan li wile ala lukin e lawa li toki ike tan lawa la lawa li moli e ona. ante la lawa li tawa e jan tawa tomo pali. 
ma Sesesele la moku li lili. tenpo la jan li moli tan moku ala lon ma ni. 
utala lete la ona li utala e ma Mewika. 
tenpo sike 1991 la, ma Sesesele li pakala. ma Sesesele li kama e ma luka luka luka.
==nimi==
nimi lawa pi ma Saweki li Союз . li toki e kulupu pi jan toki. nimi Sosali li toki e nasin pi pali kulupu.
==ma pi ma Sesesele==
*ma Losi 
*ma Ukawina 
*ma Pelalusi 
*ma Opeki 
*ma Kasatan 
*ma Katelo 
*ma Asepajan 
*ma Lijatuwa 
*ma Motowa 
*ma Lawi 
*ma Kilisa 
*ma Tosiki 
*ma Aja 
*ma Sikimen 
*ma Esi 
==len sitelen==
len sitelen pi ma Sesesele li loje li jo e ilo kasi jelo e ilo pali jelo e sitelen suno jelo.
kulupu:ma pi tenpo pini
kulupu:ma Asija
kulupu:ma Elopa
kulupu:lipu ni li lon lipu Panton kin la o lukin
ma Setapika

ma Setapika (toki Inli: South Africa, toki Sulu: iNingizimu Afrika, toki Kosa: uMzantsi Afrika, toki Apikanse: Suid-Afrika) li ma lon ma Apika seli. ma tomo lawa ona li ma tomo Kape li ma tomo Petolija li ma tomo Punonten. taso, ma tomo suli pi nanpa wan li ma tomo Josanepu. ona li poka e ma Posuwana e ma Sinpapuwe e ma Namipija e ma Mosanpi e ma Sawasi. ona li sike e ma Sutu.
kulupu jan mute li lon ma Setapika. ona li toki e toki mute li jan pi nasin kulupu mute. ni li toki lawa mute (nanpa 11).
tenpo pini la, jan walo taso li lawa e ma Setapika. ona li wawa e jan pimeja tawa lon anpa. nimi pi ni li nasin Apasate. ni li like mute tawa jan pimeja. ni li pini lon tenpo sike 1994.
==tenpo pini==
jan li alasa e kiwen sijelo mute lon Setapika tan tenpo pi kama jan. soweli sama mute pi jan li lon ma Setapika pi tenpo pini suli. ona li ma lon ma Setapika pi jo e nimi "supa mama jan".
tenpo pini mute lili la, jan pi kulupu Pantu li kama tawa ma Setapika. pini tawa ni la, kulupu jan Kosan li lon. kulupu Pantu li kama tawa ma pi kulupu Kosan li anpa e kulupu Kosan. tan ni, kulupu Kosan li kama tawa ma pi telo lili.
tenpo sike 1488 la, tan ma Potuke li kama tawa li kama sona e ma Setapika. ona li kama tawa ma palisa pi pilin pona (anu ma Kape). ona li jan nanpa wan tan ma Elopa tawa kama tawa ma Setapika.
tenpo sike 1652, li pali e tomo lon ma Kape. ni li open pi ma tomo Kape. ona li wile e ma tan ni: tomo tawa telo ona li kama tawa ma la, ona ken kama jo e moku e ijo pona. taso, jan li kama tawa lon e ma li lanpan e ma tan kulupu jan Kosan pi tenpo pini. esun pi jan jo li open lon ma ni kin. tenpo la, ma lanpan Kape li kama suli. tan ni la, jan pi ma Netelan li utala e kulupu jan Kosa.
==ma==
===ma lili===
ma Setapika li kipisi tawa ma lili ni:
*
*
*
*
*
*
*
*
*
==jan==
kulupu:ma Apika
kulupu:ma
ma Sijela Te Puweko

li kulupu ma lon telo. ona li lon poka pi telo suli Alansi lon poka pi telo suli Pasipi. ona li lon ma Amelika seli pi poka pini pi open suno. ona li jo e ma ~40 000 lon telo. ma suli lon telo li .
ma Alensina en ma Sile li tu e ma Sijela Te Puweko. kin la ma ona mute li tu e ma Ila Kante Te Sijela Te Puweko (ma Sile li jo e wan suli). jan 251 000 li lon ma Sijela Te Puweko (jan mute li lon ma Ila Kante Te Sijela Te Puweko). li tu e ona e ma Amelika seli. li tu e ona e ma Antasika. nena ma suli ona li . ma tomo pi poka pini pi open suno la, ma tomo Usuwa li nanpa wan (ona li lon ma Alensina). ma tomo lili pi pini pi open suno la, ma tomo lili Puwelito-Tolo li lon.
jan tan ma Elopa li kama tawa ona la, jan Pelinaju Makalasi li nanpa wan. tenpo sike nanpa 1881 la, ma Sile en ma Alensina li tu e ma lon telo lawa pi ma Ila Kante Te Sijela Te Puweko.
kulupu:ma Alensina
kulupu:ma Sile
kulupu:kulupu ma lon telo
ma Sijelalijon

li ma lon ma Apika pi pini suno. ona li lon poka pi ma Lapewija pi ma Kine.
tenpo pini la, ma Juke li lawa e ona. ma Juke li lanpan e ma Sijelalijon tan ni: jan jo li weka e poki ona la, ona li ken kama tawa e ma tomo pi ma Sijelalijon. ni li sama lili tawa open pi ma Lapewija. taso, ma Juke li lawa e ma Sijelijon kin. ma Sijelijon li kama ma lawa sin lon tenpo sike nanpa 1961.
ma Silan

li ma lawa lili musi lon telo suli lete lon poka pi ma Juke. 
== tenpo pini ==
 li tomo utala telo lon telo suli lete. ona li pali lon tenpo sike 1943 lon utala suli nanpa tu tan ni: ona li wile awen e tawa esun lon telo pi ma Juke. utala li pini la, jan li weka e tomo.
tenpo sike 1967 la, li kama tawa tomo Po Luse tan ni: ona li wile kama pana e kalama weka. kulupu lawa pi ma Juke li toki e ni: ona li ken ala pana. taso, ma Juke li jo ala e telo pi sike ma, e tomo Po Luse. pini utala la tomo li kama lon telo pi ma ale, lon ala telo pi ma Juke. tan ni la, jan Pasi Lo Pete li toki e ni: tomo Po Luse li kama ma sin. ona li toki e ni: ona li jan lawa pi kulupu lawa mama pi ma ni. ona li pana e nimi "Silan" tawa ma ni.
kulupu:ma Juke
kulupu:ma lawa lili musi
ma Sile

li ma lon pini suno pi ma Amelika seli. ma tomo lawa ona li ma tomo Sansijako.
sijelo pi ma ni li linja. ma Pelu en ma Alensina en ma Polipija li lon poka pi ma Sile.
tenpo pini la ma Epanja li lawa e ma Sile.
Sile
kulupu:ma Sile
ma Silo

li ma lon ma Italija lon ma Esalasi. nena suli mute en telo suli mute li lon ona. jan mute li toki Italija li toki Tosi li toki Lasin. ma Silo pi ma Italija la jan pi mute nanpa wan li toki Italija. ni pi ma Tosi la jan pi mute nanpa wan li toki Tosi. taso ona tu li lon ma tu. toki Lasin kin li suli.
==ma Silo pi ma Esalasi==
 li ma lili pi ma Esalasi. lawa ona li lon ma tomo Inpu. jan mute li tawa lon ko walo lon ona. ma lili Sapu li tu e ona. taso tu ni li awen wan tawa lawa. ona la jan pi mute nanpa wan li toki Tosi.
==ma Tensino Ato Asite==
 anu li ma lili pi ma Italija. lawa ona li lon ma tomo Tento. tenpo pini la ma ni li tu li ma Tensino li ma Susilo. ni tu li kama wan. taso ona li awen ken lawa e ona sama. jan mute pi ma tu li mama e kili loje suwi e kili pi telo nasa.
===ma Tensino===
 anu li poka wan pi ma Tensino Ato Asije. lawa ona li lon ma tomo Tento. ona la jan pi mute nanpa wan li toki Italija. toki Lasin kin li suli. jan pi mute lili li toki Pesentoleli li toki Sinpa. toki ni tu li poka tawa toki Tosi.
===ma Susilo===
 anu li poka wan pi ma Tensino Ato Asije. lawa ona li lon ma tomo Posano. ona la jan pi mute nanpa wan li toki Tosi. taso toki Lasin en toki Italija kin li lon. mani mute a li lon ma ni.
kulupu:ma lili
kulupu:ma Elopa
ma Simolete

li ma lon ma Asija. ma Intonesija li lon poka ona.
tenpo pini la, ma Potuke li lawa e ma Simolete. tenpo sike 1975 la, ona li toki e lawa sin. kulupu utala pi ma Intonesija li lanpan e Simolete. kulupu utala li moli e jan mute pi ma Simolete. tenpo sike 1999 la, ma mute wan li open lawa e ma Simolete. tenpo sike 2002 la, anpa ala li kama.
ma Asija la, ma Simolete en ma Pilipina taso la, nasin sewi Katolika li nasin sewi nanpa wan.
kulupu:ma Asija
ma Sinakola

anu ma Nena Pimeja li lon ma Elopa. ma Sipe en ma Kosowa en ma Sopisi en ma Posan en ma Lowasi li lon poka ona. ona li lon poka telo suli Asijasiko pi telo suli Mesitelane. tenpo pini la, ona li lon ma Jukolawija. tenpo sike 2006 la, ona li kama ma lawa ante.
ma Sinkapo

ma Sinkapo anu ma Sinkapula li ma lawa li ma sike telo li ma tomo lon ma Asija. ona li lon poka pi ma Malasija li lon poka pi ma Intonesija. jan pi kulupu jan mute li lon ma Sinkapo. ni la toki lawa tu tu ni li lon: toki Inli en toki Sonko en toki Malasija en toki Tami li lon. jan pi ma Sinkapo li toki Inli mute.
ma Sinkapo li lili, taso ona li suli tawa esun.
kalama musi lawa li "Majulah Singapura" kepeken toki Malasija. toki pona la kalama musi li "o tawa, ma Sinkapo o".
== tenpo pini ==
tenpo sike nanpa 1819 la ma Juke li lawa e ma Sinkapo la ma Sinkapo li lon insa ma kulupu ni: ma kulupu li anpa tawa ma Juke.
utala suli nanpa tu la ma Nijon li anpa e ma Sinkapo.
tenpo sike mute pini la ma Sinkapo li lon insa pi ma Malasija.
Sinkapula
kulupu:ma lon telo
kulupu:lipu ni li tan lipu Panton la o lukin
Sinkapula
ma Somalilan

ma Somalilan li ma lon ma Apika. ona li lon poka pi ma Somalija, li lon poka pi ma Itejopija, li lon poka pi ma Sipusi. ma tomo Akejisa li ma tomo lawa pi ma Somalilan.
== tenpo pini ==
tenpo pini la ma Juke li anpa e jan pi ma Somalilan.
tenpo lawa pi jan Sija Pawe la jan li utala e utala pi anpa ala pi ma Somalilan. tenpo sike 1991 la ma Somalilan li weka tan ma Somalija. taso, ma ala pi ma mute wan li pilin e ni: ma Somalilan li ma lawa lon.
kulupu:ma
kulupu:ma Apika
kulupu:ma pi toki ken lili
ma Sosa

li ma lili pi ma Mewika.
ma tomo lawa li ma tomo Alanta. tenpo pini la, ma tomo Sawana li ma tomo lawa.
ma Sosa li lon poka pi telo suli Alansika.
kulupu:ma lili pi ma Mewika
kulupu:lipu ni li tan lipu Panton la o lukin
ma Soson

li ma lon ma Asija. ma Soson li poka tawa ma Anku tawa ma Losi tawa ma Sonko. ma Soson en ma Anku li lon poka li wile lawa e ona ante.
== nimi ma ==
nimi lawa pi ma Soson li Soson Minsusuwi Imin Konkuwaku (조선민주주의인민공화국).
toki mute la, nimi pi ma wan li Kolija. jan Anku la, nimi pi ma wan li Anku (한국). jan Soson la, nimi pi ma wan li Soson (조선). 
jan pima Anku la, nimi pi ma Soson li Pukan (북한).
== tenpo pini ==
tenpo pini la, ma Anku en ma Soson li ma wan. utala suli nanpa tu li pini la, ma Mewika en ma Sesesele li tu e ma. 
jan Kimisun li jan lawa nanpa wan pi ma Soson. ma Soson en ma Anku li utala tan ni: ona li jo e nasin lawa ante. ona tu li wile lawa e ona ante.
== len sitelen ==
len sitelen pi ma Soson li loje li walo li laso.
== jan ==
jan 25670000 li lon ma Soson.
== toki ==
ma Soson la jan li toki Soson. toki Soson li nimi ante pi toki Anku.
kulupu:ma Asija
ma Soson (tenpo pini)

sina wile sona e ma soson pi tenpo ni, la o tawa ma Soson.
tenpo pini la, ma Anku lete en ma Anku seli li ma Soson. tenpo sike nanpa 1392 la ona li kama tan ma Kolijo. jan Teso li jan lawa nanpa wan pi ma Soson. tenpo sike nanpa 1897 la ona li kama e ma suli Anku.
jan Seson li jan lawa nanpa tu tu pi ma Soson. ona li pali e sitelen Anku.
nimi lawa pi ma Soson li Te Soson Ku (대조선국)
kulupu:ma pi tenpo pini
kulupu:ma Asija
kulupu:ma Anku
kulupu:ma Soson
ma Sukosi

ma Sukosi li ma lon ma Piten. toki Inli en toki Suko la nimi ona li Scotland. toki Kalike la nimi ona li Alba. nimi pi ma tomo lawa ona li ma tomo Esin, taso ma tomo suli nanpa wan li ma tomo Kelaseko. ona li jo e lete pi ma Piten.
tenpo sike 2014 la, jan mute Sukosi li jo e lawa tawa awen lon wan poka ma mute ante pi ma Piten anu kama ma ante.
kulupu:ma Juke
kulupu:lipu ni li tan lipu Panton la o lukin
ma Sulamelika

anu ma Amelika seli li jo e ma ni:
* ma Alensina
* ma Ekuwato
* ma Kijana
* ma Kijanakanse
* ma Kolonpija
* ma Palakawi
* ma Pasila
* ma Pelu
* ma Penesuwela
* ma Polipija
* ma Sile
* ma Suliname
* ma Ulukawi
kulupu:ma suli
kulupu:ma Amelika
kulupu:lipu ni li tan lipu Panton la o lukin
ma Sulija

ma Sulija li ma lon ma Asija pi pini suno. ona li lon kulupu ma Alapi, li lon kulupu ma Lepantin. ma tomo lawa ona li ma tomo Tamaku. ona li lon poka pi ma Lunpan, li lon poka pi ma Ilakija, li lon poka pi ma Utun, li lon poka pi ma Tuki, li lon poka pi ma Isale. 
tenpo ni la, utala insa li lon ona. ni li utala insa pi ma Sulija. tenpo ni la jan lawa pi ma Sulija li jan Pasa Alasa. taso ma li utala insa tan ni: kipisi ma li kute ala e jan Pasa Atala. jan pi ma Sulija li toki kepeken toki Alapi.
jan ona li tu tu la tu wan li lon nasin sewi Isilan. jan ante li lon nasin sewi Alawi lon nasin sewi Kolisu. 
kon ona li seli li telo lili. ma mute pi ma Sulija li ma pi telo ala. linja telo Pulata li lon.
== tenpo pini ==
ma Sulija li jo e toki tenpo pini suli mute. tenpo pini mute la, jan Ponisa li lon ni. tenpo kama la, ona li lon ma suli Akameni, lon ma suli Loman, lon ma suli Pisantin. tenpo ni la, jan li toki kepeken toki Silijaka. ma tomo Antioko li suli mute lon nasin sewi Kolisu. tenpo sike ale luka tu la, ma suli Umajata Kalipa li moku e ma Sulija. tan ni la ona li kama toki kepeken toki Alapi. tenpo kama la, ma suli Osoman li moku e ma Sulija li jo e ma ale pi kulupu ma Alapi. tenpo kama la, ma suli Osoman li moli. tan ni la ma Kanse li moku e ma Sulija (e ma Lunpan kin). tenpo sike 1946 la, ma Sulija li kama ma. tenpo sike pi mute lili (1958-1961) la, ma Sulija en ma Masu li wan. jan li kama lukin anpa e lawa lon kulupu ma Alapi la, utala insa pi ma Sulija li open. 
kulupu:ma Asija pi pini suno
kulupu:lipu ni li tan lipu Panton la o lukin
kulupu:ma Alapi
kulupu:ma
ma Suliname

ma Suliname li lon ma Amelika seli. toki lawa pi ma Suliname li toki Netelan. toki Netelan la nimi ona li "Suriname". ma Suliname li poka e ma Kijana e ma Pasila.
ma tomo lawa ona li ma tomo Palamalipo.
tenpo pini la ma Netelan li lawa e ma Suliname.
da -
de -
en -
eo -
es -
fi -
fr -
it -
ja -
jv -
la -
nl -
no -
pl -
pt -
ru -
sl -
sv -
tr -
uk -
Suliname
kulupu:lipu ni li tan lipu Panton la o lukin
ma Sumi

ma Sumi li ma lon ma Elopa sewi. ona li lon poka pi ma Sensa lon poka pi ma Nosiki lon poka pi ma Losi. toki lawa pi ma Sumi li toki Sumi li toki Sensa. jan 5,500,000 li lon ma Sumi. ma Sumi li jo e jan pi pilin pona mute mute. 
ma kasi mute li lon ma Sumi. ma tomo lawa ona li ma tomo Esinki.
kulupu:ma Elopa